text: ১৬ মে ২০২২, ১৫:৪২আপডেট : ১৬ মে ২০২২, ১৫:৪৩
  প্রচণ্ড গরমে শরীরে পানির ঘাটতি ও হিট স্ট্রোক এড়াতে শসা খেতে পারেন রোজ। ঘামের সঙ্গে বেড়িয়ে যাওয়া ইলেকট্রোলাইটস পূরণ করতে পারে এটি। পাশাপাশি অন্যান্য পুষ্টিগুণেও অনন্য সবজিটি। ভিটামিন সি, বিটা ক্যারোটিন, কপার, ম্যাগনেসিয়াম, পটাসিয়াম, ম্যাংগানিজ, ক্যালসিয়াম, আয়োডিন ও ফসফরাস মেলে শসা থেকে। এসব উপাদান আমাদের সুস্থতার জন্য জরুরি। শসার বিভিন্ন গুণ সম্পর্কে জেনে নিন।
  শসার প্রায় পুরোটাই পানি। ফলে গরমে পানির চাহিদা পূরণ করতে পারে সবজিটি।
  খুবই কম পরিমাণে ক্যালোরি থাকে এতে। দ্রুত পেট ভরতেও সাহায্য করে শসায় থাকা ফাইবার। ফলে অস্বাস্থ্যকর খাবার খাওয়ার প্রবণতা কমে। এতে ওজন নিয়ন্ত্রণে থাকে।